02/01/2015 | Administración LocalMunicipal
Padrón
Aprobación das datas de celebración da Festa da Pascua 2015

En cumprimento do establecido na condición 14 do prego que rexe a licitación das autorizacións para o uso temporal do dominio público municipal para a instalación de atraccións feirais no Concello de Padrón con motivo das festas de Pascua 2013, 2014, 2015 e 2016, convocado por acordo da Xunta de Goberno Local do 14 de xaneiro do 2013, así como na condición 14 do prego que rexe a licitación das autorizacións que quedaron desertas no procedemento anterior ou que foron declaradas extinguidas por falta de pagamento da taxa ou nas que os seus titulares renunciaron expresamente, para as Festas da Pascua 2014, 2015 e 2016, convocado Resolución do Alcalde 130/2014, do 25 de febreiro, faise público que a Xunta de Goberno Local, na sesión realizada o 30 de decembro do 2014, adoptou o seguinte acordo: Primeiro. Aprobar as seguintes datas de celebración da festa da Pascua 2015: · Inicio da montaxe das instalacións: o 22 de marzo do 2015 a partir das 19:00 horas unha vez recollido o mercado dominical e realizada a limpeza do mesmo. · Inicio das festas e da posta en funcionamento das actividades: o 29 de marzo do 2015. · Remate das festas e do funcionamento das actividades: o 12 de abril do 2015. · Data máxima para a desmontaxe das instalación: o 17 de abril do 2015 ás 00:00 horas. Segundo. As persoas titulares das autorizacións concedidas por acordos da Xunta de Goberno Local do 14 de marzo do 2013 e do 1 abril do 2014, que estén en vigor, deberán proceder ao pagamento do prezo de adxudicación da parcela ou parcelas, correspondente ao exercizo 2015, no prazo máximo de 10 días naturais contados desde a publicación deste acordo no BOP, formalizando o ingreso na conta bancaria que se identifica a continuación e facendo constar no mesmo os seguintes datos: – Conta bancaria: – Concepto: “Adxudicación Pascua-2015”. – Nome e apelidos ou razón social. – DNI, NIE ou CIF. – Zona e número de cada unha das parcelas adxudicadas. No suposto de que a persoa adxudicataria non cumprimentase este pagamento no prazo sinalado, declararase extinguida a autorización, o que poderá conlevar a súa inhabilitación para ser adxudicatario dun posto nestas festas durante os próximos catro anos, a orde de levantamento ou desmontaxe do posto e a esixencia de calquera outra responsabilidade na que incorrese. Terceiro. Publicar o presente acordo no Boletín Oficial da Provincia da Coruña, na páxina web (www.concellodepadron.es) e no Taboleiro de Anuncios da Casa do Concello, coa indicación de que pon fin á via administrativa e contra o cal poderase interpoñer, potestativamente, recurso de reposición ante o Alcalde no prazo dun mes contado desde o día de recepción da notificación da presente, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Cuarto. Dar traslado do presente acordo aos servizos municipais de Intervención e Tesourería. Padrón, 30 de decembro do 2014 O Alcalde Asdo. Antonio Fernández Angueira